มีเพศสัมพันธ์กับแฟนใส่ถุงยาง แต่เปลี่ยนถุงยางสองครั้งในกิจกรรมครั้งเดียว เปลี่ยนรอบแรกแฟนยังไม่เสร็จแต่มีน้ำหล่อลื่นค่ะ รอบสองถึงเสร็จแต่หลั่งนอกค่ะ เช็คดูถุงยางไม่รั่วทั้งสองอันแต่กังวลว่ามือแฟนเปื้อนน้ำหล่อลื่นแล้วมาใส่ถุงยาง มีโอกาสท้องแค่ไหนคะ ต้องทานยาคุมฉุกเฉินมั้ยคะ หลังทานยาคุมฉุกเฉินแล้วมีเลือดออกภายใน 7 วันสามารถทานยาคุมแผงได้เลยมั้ยคะ
สวัสดีค่ะ จิราการมีเพศสัมพันธ์โดยใช้ถุงยางอนามัยตลอดเวลาที่มีการสอดใส่อวัยวะเพศ ถุงยางไม่ขาด ไม่รั่วนั้น มีโอกาสตั้งครรภ์ได้น้อยมาก น้อยกว่า 2% ไม่มีความจำเป็นจะต้องใช้ยาคุมฉุกเฉินกินตามเข้าไปอีกค่ะ เพราะการใช้ยาคุมฉุกเฉินอาจทำให้มีผลข้างเคียงเช่นเลือดออกผิดปกติทางช่องคลอดภายใน 1-2 สัปดาห์หลังใช้ยา และทำให้ประจำเดือนมาคลาดเคลื่อนไปได้หากมีการใช้ยาคุมฉุกเฉินไปแล้ว สามารถกินยาคุมแบบแผงร่วมไปด้วยได้ แต่แนะนำว่าควรจะตรวจให้แน่ใจก่อนว่าไม่ตั้งครรภ์จึงค่อยเริ่มกินยาคุมแบบแผง โดยชุดตรวจครรภ์ทางปัสสาวะ ให้ผลบวกได้ตั้งแต่ 10-14 วันหลังปฏิสนธิ หรือรอจนกว่าประจำเดือนครั้งต่อไปจะมา แล้วให้เริ่มยาคุมแบบแผงภายใน 5 วันแรกของประจำเดือน